
Parlamentul  României

Camera  Deputaţilor
Comisia pentru sănătate  şi familie
                   Nr. 28 /147 /  12 mai 2010                                   

BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege privind aprobarea Ordonanţei Guvernului nr.11/2010 pentru modificarea şi completarea Legii nr.458/2002 privind calitatea apei potabile, adoptat de către Senat în şedinţa din 13 aprilie 2010 în calitate de primă Cameră sesizată şi trimis Comisiei pentru examinare, în fond, cu adresa nr.PL-x 186 din 19 aprilie 2010, Camera Deputaţilor fiind Cameră Decizională.

La întocmirea raportului, Comisia a avut în vedere avizul favorabil, cu observaţii şi propuneri al Consiliului Legislativ nr.53/22.01.2010, avizul favorabil al Comisiei juridice, de disciplină şi imunităţi nr.PL-x 186/2010 din 27.04.2010, avizul favorabil, cu amendamente, al Comisiei pentru administraţie publică, amenajarea teritoriului şi echilibru ecologic nr.26/1107 din 4 mai 2010, precum şi punctul de vedere al Ministerului Sănătăţii nr.30152/10.05.2010.
În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                                                                                             Nr. 28/147  /12 mai 2010

R A P O R T 

proiectului de Lege privind aprobarea Ordonanţei Guvernului nr.11/2010 pentru modificarea 
şi completarea Legii nr.458/2002 privind calitatea apei potabile (PL-x 186/2010)
Vă înaintăm raportul asupra proiectului de Lege privind aprobarea Ordonanţei Guvernului nr.11/2010 pentru modificarea şi completarea Legii nr.458/2002 privind calitatea apei potabile (PL-x 186/2010), adoptat de către Senat în şedinţa din 13 aprilie 2010 în calitate de primă Cameră sesizată şi trimis Comisiei pentru examinare, în fond, cu adresa nr.PL-x 186 din 19 aprilie 2010, Camera Deputaţilor fiind Cameră Decizională.
La întocmirea raportului, Comisia a avut în vedere avizul favorabil, cu observaţii şi propuneri al Consiliului Legislativ nr.53/22.01.2010, avizul favorabil al Comisiei juridice, de disciplină şi imunităţi nr.PL-x 186/2010 din 27.04.2010, avizul favorabil, cu amendamente, al Comisiei pentru administraţie publică, amenajarea teritoriului şi echilibru ecologic nr.26/1107 din 4 mai 2010, precum şi punctul de vedere al ministerului Sănătăţii nr.30152 din 10.05.2010.
Având în vedere cele prezentate mai sus, Comisia pentru sănătate şi familie propune Plenului Camerei Deputaţilor adoptarea proiectului de Lege privind aprobarea Ordonanţei Guvernului nr.11/2010 pentru modificarea şi completarea Legii nr.458/2002 privind calitatea apei potabile (PLx 186/2010), cu amendamentele prezentate în anexă.

2. În raport de obiectul şi conţinutul său, proiectul de lege face parte din categoria legilor ordinare. 
La lucrările Comisiei pentru sănătate şi familie  din data de 11 mai 2010 au participat 18 dintre cei 18 membrii ai comisiei. La lucrările Comisiei au participat, în calitate de invitaţi, dl.Cristian Anton Irimie, secretar de stat în cadrul Ministerului Sănătăţii.
         Raportul comisiei  a fost adoptat cu unanimitate de voturi.
      4. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.
I. AMENDAMENTE ADMISE

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	 1.
	
	Titlul Legii

Lege privind aprobarea Ordonanţei Guvernului nr.11/2010 pentru modificarea şi completarea Legii nr.458/2002 privind calitatea apei potabile

	Nemodificat.
	

	2.
	
	Articol unic.- Se aprobă Ordonanţa Guvernului nr.11 din 29 ianuarie 2010 pentru modificarea şi completarea Legii nr.458/2002 privind calitatea apei potabile, adoptată în temeiul art.1 pct.III.3 din Legea nr.9/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.69 din 29 ianuarie 2010.
	Articol unic.- Se aprobă Ordonanţa Guvernului nr.11 din 29 ianuarie 2010 pentru modificarea şi completarea Legii nr.458/2002 privind calitatea apei potabile, adoptată în temeiul art.1 pct.III.3 din Legea nr.9/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.69 din 29 ianuarie 2010, cu următoarele modificări şi completări:

	Pentru respectarea normelor de tehnică legislativă.

	3.
	Titlul ordonanţei 
Ordonanţă pentru modificarea şi completarea Legii nr.458/2002 privind calitatea apei potabile


	Nemodificat.
	Nemodificat.
	

	4. 
	Articol unic. - Legea nr. 458/2002 privind calitatea apei potabile, publicată în Monitorul Oficial al României, Partea I, nr. 552 din 29 iulie 2002, cu modificările si completările ulterioare, se modifică şi se completează după cum urmează: 


	Nemodificat.
	Nemodificat.
	

	5.
	1. Articolul 9 se modifică şi va avea următorul cuprins: 
"Art.9 - (1) La cererea producătorului sau distribuitorului de apă potabilă, direcţia de sănătate publică judeţeană, respectiv a municipiului Bucureşti poate aproba pe o perioadă determinată o primă derogare de la parametrii valorici stabiliţi în tabelul nr. 2 din anexa nr. 1 sau în conformitate cu prevederile art. 5 alin. (2), cu condiţia ca o astfel de derogare să nu constituie un pericol potenţial pentru sănătatea publică şi numai în cazul în care nu există nicio alternativă de aprovizionare cu apă potabilă a populaţiei. 
(2) Aceste derogări pot fi acordate prin îndeplinirea cumulativă a următoarelor condiţii: 
a) pentru o perioadă de timp cât mai scurtă şi care nu va depăşi 3 ani; 
b) numai până la o valoare maximă determinată pentru parametrii valorici menţionaţi la alin. (1), ce va fi propusă de către direcţia de sănătate publică judeţeană, respectiv a municipiului Bucureşti şi aprobată de Institutul Naţional de Sănătate Publică. Valoarea maximă propusă va fi cea care implică cel mai mic risc pentru sănătatea populaţiei rezidente. 
(3) Cu 3 luni înainte de sfârşitul perioadei de derogare, producătorul, respectiv distribuitorul de apă potabilă întocmeşte un raport privind progresul înregistrat şi, după caz, cererea de acordare a celei de a doua derogări, însoţită de argumentarea detaliată a cauzelor care au condus la nerespectarea condiţiilor prevăzute de derogarea anterioară; această documentaţie este înaintată direcţiei de sănătate publică judeţene, respectiv a municipiului Bucureşti. 
(4)  În baza documentaţiei primite, directia de sănătate publică judeţeană, respectiv a municipiului Bucureşti elaborează un referat tehnic pe care îl înaintează centrului regional de sănătate publică la care este arondată, împreună cu motivele ce justifică solicitarea de acordare a celei de-a doua derogări. 
(5) La propunerea centrului regional de sănătate publică, Institutul Naţional de Sănătate Publica înaintează Ministerului Sănătăţii decizia de acordare a celei de-a doua derogări, însoţită de referatul de evaluare care cuprinde şi motivele solicitării de acordare a acestei derogări. 
(6) Ministerul Sănătăţii face cunoscută Comisiei Europene, în cel mai scurt termen, decizia sa de acordare a celei de-a doua derogări, transmiţându-i şi referatul de evaluare cu motivele care justifică această decizie. 
(7) A doua perioadă de derogare nu poate depăşi termenul de 3 ani. 
(8) În cazuri excepţionale, producătorul, respectiv distribuitorul de apă potabilă, după caz, poate formula o solicitare de acordare a unei a treia derogari direcţiei de sănătate publică judeţene sau a municipiului Bucureşti, cu cel puţin 3 luni înainte de finalizarea perioadei celei de-a doua derogări. 
(9) Ministerul Sănătăţii poate solicita Comisiei Europene aprobarea unei a treia derogări pentru o perioadă de cel mult 3 ani, pe baza documentaţiei întocmite de către direcţia de sănătate publică judeţeană, respectiv a municipiului Bucureşti sau de către Institutul Naţional de Sănătate Publică, după caz ." 


	Nemodificat.
	Nemodificat.
	

	6. 
	2. După articolul 9 se introduc doua noi articole, articolele 91 si 92, cu urmatorul cuprins:
„Art.91. - (1) Orice derogare acordata potrivit prevederilor art. 9 trebuie sa cuprinda urmatoarele informatii: 
a) motivele derogarii; 
b) parametrul in cauza, rezultatele controalelor anterioare si valoarea maxima permisa in temeiul derogarii; 
c) zona geografica, cantitatea de apa distribuita in fiecare zi, populatia vizata si existenta unor eventuale repercusiuni asupra intreprinderilor de productie alimentara in cauza; 
d) un program de control corespunzator, care sa prevada, daca este cazul, controale mai frecvente; 
e) un rezumat al planului de actiuni de remediere necesare, care sa cuprinda un calendar al lucrarilor si o estimare a costurilor, precum si dispozitii in materie de bilant; 
f) durata necesara derogarii.
 
(2) Daca directia de sanatate publica judeteana, respectiv a municipiului Bucuresti considera ca nerespectarea parametrului valoric in cauza este nesemnificativa si daca actiunile intreprinse potrivit prevederilor art. 8 alin. (2) permit remedierea situatiei in termen de cel mult 30 de zile, dispozitiile prevazute la art. 9 nu se aplica. In acest caz, Ministerul Sanatatii, prin directiile de sanatate publica judetene, respectiv a municipiului Bucuresti, si Ministerul Mediului si Padurilor, prin Administratia Nationala «Apele Romane» sau, dupa caz, prin autoritatile bazinale in domeniul gospodaririi apelor, stabilesc numai valoarea concentratiei maxime admise a parametrilor pentru care se solicita derogarea si intervalul de timp acordat pentru remedierea situatiei. 

(3) Daca parametrul valoric in cauza, aplicabil unei zone de aprovizionare cu apa, nu a fost conform pentru o perioada mai mare de 30 de zile cumulate pe parcursul ultimelor 12 luni, se vor aplica prevederile art. 9.
 
(4) Direcţiile de sănătate publică judeţene, respectiv a municipiului Bucureşti sunt obligate să informeze în mod rapid şi corespunzător populaţia rezidentă în zona de aprovizionare cu apă pentru care se acordă derogarea cu privire la derogare şi la conditiile care o reglementeaza si sa ofere consiliere, daca este cazul, grupurilor de populatie vulnerabile pentru care derogarea ar putea prezenta un risc deosebit. Aceste obligatii nu se aplica in situatiile prevazute la alin. (2), cu exceptia cazului in care autoritatile teritoriale ale Ministerului Sanatatii decid altfel.
 
(5) Ministerul Sanatatii, cu exceptia derogarii prevazute la alin. (2), informeaza in termen de 60 de zile Comisia Europeana asupra oricărei derogări referitoare la un sistem individual de aprovizionare cu apă potabilă care furnizează mai mult de 1.000 mc în medie/zi/apă destinată consumului uman sau aprovizionează mai mult de 5.000 de persoane, inclusiv cu privire la informaţiile prevăzute la alin. (1). 

Art.92.- Prevederile art. 9 si 91 nu se aplică apei destinate consumului uman oferite spre vânzare în sticle sau recipiente."

	Nemodificat.
	Nemodificat.
	

	7.
	3. La articolul 11, după alineatul (8) se introduce un nou alineat, alineatul (9) cu următorul cuprins: 
"(9) Raportul naţional privind calitatea apei potabile va fi notificat Comisiei Europene în termen de două luni de la publicare." 

	Nemodificat.
	Nemodificat.
	

	8.
	4. Articolul 14 se modifică şi va avea următorul cuprins: 
"Art.14 - (1) În situaţii excepţionale şi pentru zone geografice delimitate, Ministerul Sănătăţii, prin Institutul Naţional de Sănătate Publică, la propunerea autorităţilor administraţiei publice locale, poate înainta o cerere speciala Comisiei Europene pentru a obţine o prelungire a termenelor perioadelor de tranziţie prevăzute în Tratatul dintre Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Ţărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii si Irlandei de Nord (state membre ale Uniunii Europene) şi Republica Bulgaria şi România privind aderarea Republicii Bulgaria si a României la Uniunea Europeană, semnat de România la Luxemburg la 25 aprilie 2005, ratificat prin Legea nr. 157/2005. Perioada suplimentară nu depăşeşte 3 ani; la încheierea acestei perioade are loc o reexaminare, ale cărei rezultate se înaintează Comisiei Europene, care poate, pe baza reexaminării, să autorizeze o a doua prelungire a termenului până la 3 ani. 
(2) Prevederile alin. (1) nu se aplică apei destinate consumului uman oferite spre vânzare în sticle sau recipiente. 
(3) Cererea prevăzută la alin. (1), motivată corespunzător, expune dificultăţile întâmpinate şi cuprinde cel puţin toate informaţiile indicate la art. 91 alin.(1). 
(4) Ministerul Sănătăţii, prin direcţiile de sănătate publică judeţene, respectiv a municipiului Bucureşti, precum şi autorităţile administraţiei publice locale se asigură ca populaţia afectata de cerere este informată rapid şi în mod corespunzător cu privire la rezultatul cererii. In plus, dacă este necesar, Ministerul Sănătăţii, prin direcţiile de sănătate publică judeţene, respectiv a municipiului Bucureşti,  se asigură că se oferă consiliere anumitor grupuri vulnerabile din cadrul populaţiei pentru care cererea prezenta un risc pentru sănătate."


	Nemodificat.
	1. La articolul I, punctul 4, articolul 14 se abrogă.
Autori: Comisia pentru sănătate şi familie, Comisia pentru administraţie publică, amenajarea teritoriului şi echilibru ecologic şi Ministerul Sănătăţii .
	Acest articol este fără obiect, deoarece articolul 15 din Directiva 98/83/CE, a cărei transpunere şi-a încetat aplicabilitatea, iar România nu va mai putea solicita Comisiei extinderea perioadelor tranzitorii acordate în Tratatul de Aderare.

	8.
	5. In tabelul 2 "Parametri chimici" din anexa nr. 1 "Parametri de calitate ai apei potabile" se fac următoarele modificări: sintagma "Dicloretan (µg/l)" se înlocuieşte cu sintagma „1,2 Dicloretan (µg/l)", iar sintagma "Tetracloretan şi Tricloretenă (µg/l) (suma concentraţiilor compuşilor specificaţi)" se înlocuieşte cu sintagma "Tetracloretena şi Tricloretenă (µg/l) (suma concentraţiilor compuşilor specificaţi)".

	Nemodificat.
	Nemodificat.
	

	9.
	___
	___
	2. După punctul 5 se introduc două noi puncte, punctul 6 şi punctul 7 cu următorul cuprins:
„6. În tabelul 3 „Parametrii indicatori” din Anexa nr.1 „Parametrii de calitate ai apei potabile”, la parametrul „Clor rezidual liber12) ” se introduce o nouă Notă, Nota12) , cu următorul cuprins:
 „12) Sau orice alt parametru considerat reprezentativ pentru procedeul de dezinfecţie”.

7. La punctul 1.2. din Anexa nr.2 „Monitorizarea de control şi de audit”, Nota nr.2) se modifică şi va avea următorul cuprins: 
„2) Clorul rezidual liber trebuie să reprezinte minimum 80% din clorul rezidual total. Acest parametru este obligatoriu numai acolo unde este utilizat clorul sau substanţele clorigene pentru dezinfecţie.”
Autori: Comisia pentru sănătate şi familie, Comisia pentru administraţie publică, amenajarea teritoriului şi echilibru ecologic şi Ministerul Sănătăţii .
	Iniţial, în Legea 458/2002 era prevăzut parametrul „Clor rezidual liber” în tabelul 3 „Parametri indicatori” din Anexa nr.1 „Parametrii de calitate ai apei potabile” deoarece în lipsa echipamentelor de monitorizare microbiologică, existenţa clorului rezidual liber reprezenta dovada dezinfectări.

Clorul nu este însă singurul dezinfectant autorizat pentru procesul de dezinfecţie, prin urmare, în tabelul la care se face referire trebuie adăugată menţiunea că este admis orice alt parametru considerat reprezentativ pentru procedeul de dezinfecţie.

În Directiva 98/83/CE privind calitatea apei potabile, nu există parametrul „Clor rezidual liber” nici ca parametru indicator nici ca parametru de analizat.


	10.
	Art.II
Metodologia de acordare a derogărilor prevăzute la art. 9 din Legea nr. 458/2002, cu modificările şi completările ulterioare, se aprobă prin ordin al ministrului sănătăţii şi al ministrului mediului şi pădurilor, în termen de 30 de zile de la data intrării în vigoare a prezentei ordonanţe. 

	Nemodificat.
	Nemodificat.
	

	11.
	Art.III
La data intrării în vigoare a prezentei ordonanţe se abrogă cap. VI "Derogarea" din Normele de supraveghere, inspecţie sanitară şi monitorizare a calităţii apei potabile, aprobate prin Hotărârea Guvernului nr. 974/2004, publicata in Monitorul Oficial al României, Partea I, nr. 669 din 26 iulie 2004.
                         *
Prezenta ordonanţă transpune prevederile art. 9  "Derogări", art. 13 alin. (3) şi art. 15 "Situaţii excepţionale" din Directiva 98/83/CE a Consiliului din 3 noiembrie 1998 privind calitatea apei destinate consumului uman, publicată în Jurnalul Oficial al Comunităţilor Europene nr. L 330 din 5 decembrie 1998. 





	Nemodificat.
	Nemodificat.
	


În cursul dezbaterilor nu au fost înregistrate amendamente respinse.

                         PREŞEDINTE,                                                                                               SECRETAR,
                 DEP. RODICA NASSAR                                                                                  DEP.ION BURNEI

